Rovio ja Darude yhdistivät voimansa – Angry Birdsin "suurin päivitys koskaan" saapuu Sandstormin tahtiin | Mobiili.fi
Niko Haikala | Julkaistu 21.7.2016, klo 13:54
Angry Birds on kiistatta eräs 2000-luvun suurimpia peli-ilmiöitä. Daruden Sandstorm, jota kuulee tasaiseen tahtiin edelleen, on taas eräs ikonisimpia paloja kultaisesta 90-luvusta. Mitä tapahtuu, kun nämä hitit yhdistetään? Nyt se selviää.
Rovio ilmoitti tänään, että studion alkuperäinen vuonna 2009 julkaistu Angry Birds -peli saa ”suurimman päivityksensä koskaan”. The Mighty League -lisäyksessä pelaajat voivat kilvoitella verkossa parhaiden pisteiden kerääjän tittelistä klassisissa Angry Birds -kentissä.
Uuden liigan pariin pääsee suoraan Angry Birdsin alkunäkymästä. Tarjolla on päivittäin kolme haastekenttää, joista pelaajat voivat kovilla pistetuloksilla tienata tähtiä. Tähtien avulla taas edetään liigassa paremmille sijoituksille.
Mikäli kolme verkkokenttää päivässä ei riitä, voi lisää pelimahdollisuuksia ostaa rahalla. Peli itsessään on tietysti ilmainen ladata sekä iOSille että Androidille ja vanha tuttu offline-peli lukuisine maailmoineen on edelleen saatavilla.
Suurpäivitystä tahdittaa yllättävä yhteistyö, sillä Rovio on yhdistänyt voimansa hittiartisti Daruden kanssa. Tuloksena on Sandstorm-ysäriklassikkoa ja Angry Birds -teemaa yhdistelevä uusioversio Daruden kuuluisimmasta hitistä. ”Sandstorm ja alkuperäinen Angry Birds sopivat yhteen kuin keskiyön aurinko ja lakritsijäätelö”, Rovion pelijohtaja Wilhelm Taht hehkuttaa. Ajatus on kaunis, mutta todennäköisesti monet 90-luvulla kasvaneet palaavat silti mieluummin alkuperäisen hiekkamyrskyn hellään huomaan.
Rovion neuvottelut päättyivät – yli 200 työntekijää ulos22.10.2015
Vihaiset linnut lentävät taas – Rovio julkaisi kaksi uutta Angry Birds -peliä12.3.2015
21.7.2016, klo 17:32
Angry Birds on niin passé.
23.7.2016, klo 07:41
Aivan sama. Ei tule koskaan microsoft lumia 950 puhelimelle. Harmillinen juttu. Poistin kaiki rovion pelit puhelimesta enkö anna minkäänlaista rahallista tukea roviole ostamalla lisä hahmoja peleihin kuin kertoivat lopettavansa windows puhelinten tuen kokonaan. Ei enään edes entisiä pelejäkään pelata enään.
Lue seuraavaksi: Photoshop Mix päivittyi Androidilla – lisäkerrokset avaavat uusia mahdollisuuksia